OpenLLM-France/wikimedia huggingface dataset:
# Ablitasko aire-basea

Ablitasko aire-basea (NAZE: LETU) Nafarroa Garaiko aireportu militarra da, Espainiako Aireko Armada jabea duena.
Baseak 1.800 metroko luzera duen lurreko pista bat du, Espainiako Aireko Armadak duen bakarra. 2013an erabili zuten Airbus A400M batek lurreko pista batean lurreratze-probak egin zitzan.

## Historia

Jada Gerra Zibilean erabili zuten. 1967an Espainiako Armadak erosi zuen.

## Istripuak

* 1982ko irailean Piper PA-60 Aerostar kirol-hegazkin bat aireratzean erori zen. Sei lagun eramaten zituen baina ez zen zauriturik suertatu.
* 1997an Mudry CAP 10 turismo-hegazkinetik pilotua erori eta hil egin zen. Segidan, hegazkina ere erori zen.
* 2006ko apirilaren 5ean, simulazio batean, hegazkin militar batek 2.000 kilogramoko kutxa bat bota zuen eta linea elektrikoan erori zen. 5.500 lagun elektrizitaterik gabe geratu ziren.

## Erreferentziak

* 1 2 (Gaztelaniaz) «Airbus elige Ablitas para el primer aterrizaje y despegue del avión A400M en pista de tierra» Diario de Navarra 2013/08/11.
* ↑ (Gaztelaniaz) Gran Enciclopedia Navarra. Aviación. .
* 1 2 (Gaztelaniaz) «Ablitas acoge prácticas del Ejército casi a diario» Gara 2007-10-04.
* ↑ (Gaztelaniaz) «Una avioneta con seis pasajeros se salió de la pista en el aeródromo de Ablitas» El País 1982/09/21.
* ↑ (Gaztelaniaz) CIAIAC. Accidente ocurrido el 22 de marzo de 1997 a la aeronave Mudry, CAP 10-B, matrícula EC-FQC, en el Aeródromo de Ablitas (Navarra). .

## Kanpo estekak

* Datuak: Q21848659
# Ablitasko gaztelua

Ablitasko gaztelua Nafarroako Erriberako izen izen berdineko Ablitas udalerrian dauden gaztelu baten hondakinak dira. Eraikina herrigunearen hegoaldeko alboko muinoan eta mantentze egoera kaskarrean dago.
Herrigunetik Gazteluaren kalean goruntz egin eta muinoan gora eginez berehala gazteluaren hondakinera iris gaitezke. Sarrera doainekoa da.

## Historia

Lehenbiziko aipamena 1119koa da, hain zuzen ree, Alfontso I.a Nafarroakoak Ablitas udalerria konkistatu zuenekoa. XII. mendean aurreko musulmandar jatorriko eraikin baten gainean altxa zen, musulmandar eraikin hori ustez, X. mendean eraikia litzateke.
Nafarroako Erresuman hegoaldeko defentsa garrantzi handia izan zuen. Izan ere, gazteluak ke seinaleen bidez inbasio edo eraso saiakerez ohartarazteko komunikazio sistema edo sare bateko zati litzateke, Gaztelako Erresuma eta Aragoiko Erresumako mugako beste hainbat nafar gotorlekuekin batera.
1949ko apirilaren 22an Ondare Historiko Babestua izendatua izan zen.

## Eraikina

Gaur egun ozta-ozta zutik dirauen eraikin zilindriko honek, berez, 7 metroko garaiera zuen, gotortutako beste bi oin ere izango liztuzke, hauetan gazteluko jaunaren egoitza eta bizilekua leudeke, ondorioz dorreak denera 17-20 metroko garaiera luke Sarrera doainekoa da.

## Erreferentziak

* 1 2 Descartan que los restos del castillo ablitas sean de origén musulman. 2009ko urtarrilaren 27a. Diario de Navarra (Gaztelaniaz)

## Kanpo estekak

* Datuak: Q20492288
# Abner

Abner (hebreeraz: אַבְנֵר‎, ʾAḇnēr, euskaraz: «bidezidorreko lanpara») Itun Zaharreko pertsonaia da, Erregeen I. Liburuan, baita Samuelen I. Liburuan (1 Sm 17:55-58, 1 Sm 20:25 eta 1 Sm 26:5-16) eta Samuelen II. Liburuan (2 Sm 2:8-31, 2 Sm 3:6-39 eta 2 Sm 4:1) ere agertzen dena. Bibliaren kontakizunak Benjamin tribuko Saulen senide zela dio, filistiarren aurkako kanpainetan jeneral eta Israelgo lehen erregearen konfiantzazko gizon izatera iristen dena. Berak eraman zuen David, Goliaten burua eskuan, Saulen aurrera.
Abner Nerren semea izan zen, Abielen semea, Saulen lehengusua eta bere armadako kapitaina. Honen heriotzaren ondoren, Abner iparraldeko tribuak zuzendu zituen, Saulen seme Isbaal errege izendatuz, Daviden aurka. Saulen ohaide izandako Risparekin ezkontzean, Isbaalek konfiantza kentzen dio, eta orduan iparraldeko tribuak Daviden esku jarri ziren, baina, negoziazioak amaituta, Daviden jeneral Joabek hiltzen du.
Abnerren hilobia Hebrongo Patriarken haitzuloaren inguruan dago.

## Erreferentziak

* ↑ Euskaltzaindia. 177. araua: Antzinateko pertsona-izenak eta izen mitologikoak (III). Bibliako pertsona-izenak. .
* ↑ (Gaztelaniaz) MCNBiografias.com. Abner (s. XI a.C.). .
* ↑ Albizu, Jose Luis. (1985). Figuras bíblicas. Madril: Ediciones Rioduero ISBN 84-220-1212-X..

## Kanpo estekak

* Datuak: Q1133337
* Multimedia: Abner / Q1133337
# 1950eko Kontxako Bandera

1950eko Kontxako Bandera (Banderaren 55. edizioa) urte honetako irailaren 3 eta irailaren 10ean jokatu zen. Irabazlea Donostiako Esperanza klubeko trainerua izan zen; huraxe da Donostiako traineru batek irabazitako 14. bandera, eta oraingoz azkena.

## Kontakizuna

Garai hartan indartsua zen Pedreñako trainerua Kontxara ekartzeko, Donostiako udalak Esperanza traineruari diru-laguntza eman zion Santanderko estropadetan parte har zezan, bueltan Pedreña etorriko zelakoan. Alabaina, Pedreñak diru-laguntza eskatu zuen Kontxako banderara joateko, eta ezezkoaren aurrean Pedreña ez zen azkenean joan, nahiz eta Kontxako sariak Santanderko banderan ematen zirenak halako hiru izan arren.
Zierbena bai etorri zen eta 1949an Espainiako txapeldunak izan zirenez faborito argiak ziren. Bizkaitarrei aurre egiteko Esperanza traineruan hainbat herritako arraunlariak batu ziren eta egun bietan nagusi izan ziren.

## Parte-hartzaileak

Talde parte-hartzaileak :
| Taldeak | Traineruak | Patroiak |
| Esperanza (Donostia) Iberia (Sestao) Zierbena Zarautz | San Vicente Begoñako Ama Virgen del Puerto San Antonio | Antton Korta "Pintxan" Juan Sarria German Barkin Santiago Agoues |

## Emaitzak

Behin-betiko denborak :
| Postua | Elkartea | 1. Eguna | 2. Eguna | Denera |
| 1 | Esperanza (Donostia) | 21:53 | 21:52 | 43:45 |
| 2 | Zierbena | 22:28 3/5 | 22:03 | 44:31 3/5 |
| 3 | Iberia | 23:07 | 22:05 | 45:12 |
| 4 | Zarautz | 24:02 3/5 | 23:30 | 47:32 3/5 |

## Tripulazio irabazlea

* Esperanza (Donostia)
** Patroia: Antton Korta "Pintxan"
** Arraunlariak: Inus Etxeberria, Antonio Oliden Tolosa, Antonio Jauregi, Xanti Goikoetxea, Joxe Mari Jauregi, Joakin Fresnedo, Antonio Oliden Zaldua, Mikel Arruabarrena, Pedro Iribar, Antonio Erdozia, Batista Oliden, Juan Lasurtegi eta Esteban Azkue.

## Ikus, gainera

* Kontxako Bandera

## Kanpo estekak

* Datuak: Q12252469
# 1951 Lick

1951 Lick asteroide gerrikoan aurkitutako 1951. asteroidearen izena da. 1949ko uztailak 26an aurkitu zuen Carl Alvar Wirtanenek Lick Behatokitik. Bere behin-behineko izendapen zientifikoa 1949 OA zen. Bere izena James Lickgatik jasotzen du, bere izena daraman behatokiaren sortzailea.

## Kanpo estekak

* Datuak: Q146318
* Multimedia: 1951 Lick / Q146318
# 1950eko Munduko Alpetar Eski Txapelketa

XI. Munduko Alpetar Eski Txapelketa Aspen (Colorado, Estatu Batuak) herrian ospatu zen, 1950eko otsailaren 13a eta 18a bitartean, Nazioarteko Eski Federazioak (NEF) eta Estatu Batuetako Eski Federazioak antolatuta.

## Emaitzak
### Gizonezkoak

| Modalitatea | | | |
| Jaitsiera | Zeno Colò | James Couttet | Egon Schöpf |
| Eslaloma | Georges Schneider | Zeno Colò | Stein Eriksen |
| Konbinatua | Zeno Colò | Fernand Grosjean | James Couttet |

### Emakumezkoak

| Modalitatea | | | |
| Jaitsiera | Trude Jochum-Beiser | Erika Mahringer | Georgette Thiolère |
| Eslaloma | Dagmar Rom | Erika Mahringer | Celina Seghi |
| Konbinatua | Dagmar Rom | Trude Jochum-Beiser | Lucienne Schmith |

## Domina zerrenda

| # | Herrialdea | | | | Guztira |
| 1 | Austria | 3 | 3 | 1 | 7 |
| 2 | Italia | 2 | 1 | 1 | 4 |
| 3 | Suitza | 1 | 1 | 0 | 2 |
| 4 | Frantzia | 0 | 1 | 3 | 4 |
| 5 | Norvegia | 0 | 0 | 1 | 1 |
| | GUZTIRA | 6 | 6 | 6 | 18 |

## Kanpo estekak

* Datuak: Q568120
* Multimedia: FIS Alpine World Ski Championships 1950 / Q568120
# 1950eko hamarkada

1950eko hamarkadak 1950etik 1959. urtera bitarteko iraupena du, biak barne.
| Hamarkadak: | 1940koa - 1950koa - 1960koa |
| Urteak: | 1950 1951 1952 1953 1954 1955 1956 1957 1958 1959 |

## Gertaerak
### Gertaerak

* 1955ean SESBek sortu zuen Varsoviako Ituna, Ekialdeko herrialdeen bloke militar komunista. 6 urte lehenago AEBek sortutako Ipar Atlantikoko Itunaren Erakundeari erantzunez.

### Kirolak

* 1955ean SDC San Antonio eskubaloi taldea abiatu zuten Iruñean (Nafarroa), aurrerantzean Portland San Antonio izena hartu zuena.
* 1959an Club Deportivo Vasconia saskibaloi taldea sortu zuten Gasteizen (Araba), gaur egun Saski Baskonia izenarekin ezagututa.

### Pertsona nabarmenak
## Kanpo estekak

* Datuak: Q36297
* Multimedia: 1950s / Q36297
# 1950eko Paris-Roubaix

1950eko Paris-Roubaix :
| Datu orokorrak ||
| Lasterketa | 48. Paris-Roubaix |
| Txapelketa | 1950 Challenge Desgrange-Colombo |
| Data | 1950.eko apirilak 9 |
| Luzera | 247 km |
| Herrialdea | Frantzia |
| Irteera-lekua | Paris |
| Helduera-lekua | Roubaix |
| Parte-hartzaileak | 231 |
| Amaitu dutenak | 76 |
| Bataz besteko abiadura | 39,123 km/o |
| Emaitzak ||
| Txapelduna | Fausto Coppi (Bianchi) |
| Txapeldunordea | Maurice Diot |
| Hirugarrena | Fiorenzo Magni (Wilier Triestina) |
| ◀1949 | 1951▶ |
| Dokumentazioa ||
1950eko Paris-Roubaix txirrindularitza lasterketa honen 48. edizioa izan zen. 1950eko apirilak 9an ospatu zen eta garailea Fausto Coppi izan zen.

## Kanpo estekak

* Datuak: Q3365198
# 2011ko Junior Eurovision Abesti Lehiaketa

2011ko Junior Eurovision Abesti Lehiaketa urtero ospatzen den Junior Eurovision Abesti Lehiaketaren bederatzigarren edizioa izan zen. Erevango Karen Demirchyan konplexuan ospatu zen, Armenian, abenduaren 3an. Lehen aldiz antolatu zuen ekitaldia aurreko edizioko herrialde garaileak.
Garailea Georgiako Candy taldea izan zen, "Candy Music" abestiarekin. Georgiaren bigarren garaipena izan zen.
Hamairu herrialde izan ziren partaide, aurreko urtean baino bat gutxiago. Malta eta Serbia erretiratu egin ziren. Bestalde, Bulgaria bi urte ostean bueltatu zen.

## Lehiaketa

| Ordena | Herrialdea | Hizkuntza | Artista | Abestia | Euskarara itzulpena | Postua | Puntuak |
| 01 | Errusia | Errusiera | Katya Ryabova | "Romeo & Juliet" | Romeo eta Julieta | 4 | 99 |
| 02 | Letonia | Letoniera | Amanda Bašmakova | "Moondog" | Ilargiko txakurra | 13 | 31 |
| 03 | Moldavia | Errumaniera, Ingelesa | Lerika | "No, No" | Ez, ez | 6 | 78 |
| 04 | Armenia | Armeniera, Ingelesa | Dalita | "Welcome to Armenia" | Ongi etorri Armeniara | 5 | 85 |
| 05 | Bulgaria | Bulgariera | Ivan Ivanov | "Superhero" | Superheroi | 8 | 60 |
| 06 | Lituania | Lituaniera | Paulina Skrabytė | "Debesys" | Hodeiak | 10 | 53 |
| 07 | Ukraina | Ukrainera, Ingelesa | Kristall | "Evropa" (Європа) | Europa | 11 | 42 |
| 08 | Mazedonia | Mazedoniera | Dorijan Dlaka | "Žimi ovoj frak" (Жими овој фрак) | Nire frakagaitik zin egiten dut | 12 | 31 |
| 09 | Herbehereak | Nederlandera | Rachel | "Teenager" | Nerabea | 2 | 103 |
| 10 | Bielorrusia | Errusiera | Lidiya Zablotskaya | "Angely dobra" (Ангелы добра) | Onaren aingeruak | 3 | 99 |
| 11 | Suedia | Suediera | Erik Rapp | "Faller" | Erortzen | 9 | 57 |
| 12 | Georgia | Georgiera | Candy | "Candy Music" | Gozokizko musika | 1 | 108 |
| 13 | Belgika | Nederlandera | Femke | "Een kusje meer" | Muxu bat gehiago | 7 | 64 |

## Kanpo estekak

* (Ingelesez) Junior Eurovision webgune ofiziala
* Datuak: Q207807
* Multimedia: Junior Eurovision Song Contest 2011 / Q207807
* Junior Eurovision Abesti Lehiaketaren edizioak
* 2003  •
* 2004  •
* 2005  •
* 2006  •
* 2007  •
* 2008  •
* 2009  •
* 2010  •
* 2011  •
* 2012  •
* 2013  •
* 2014  •
* 2015  •
* 2016  •
* 2017  •
* 2018  •
* 2019  •
* 2020  •
* 2021  •
* 2022  •
* 2023
* Besteak
* Webgune ofiziala
# 2011ko KAE Liga

2011ko KAE Liga Kantauriko Arraun Elkarteak antolatutako KAE Ligaren seigarren denboraldia izan zen. TKE Ligaren ondoren, arraunketaren bigarren maila izan zen. KAE 2. mailatik igo berria zen San Nikolas Arraun Taldea izan zen txapelduna eta TKE Ligara igo zen.

## Sailkapenak
### KAE 1 Liga

| Postua | Elkartea | Puntuak | Irabazitako Banderak |
| 1 | Portugalete | 161 | 10: La Rioja, Portugalete, Santurtzi, Orio-Estilora, Lekeitio-Correo BBK, Zarautz- KAE, Hondarribia-Promozioa, Bilbo Hiria, Petronor, Santoña |
| 2 | Zierbena | 143 | 1: Plentzia |
| 3 | Lekittarra (Isuntza) | 139 | 1: Kaiarriba |
| 4 | Donostiarra | 113 | - |
| 5 | Zarautz | 109 | - |
| 6 | Santurtzi | 101 | 1: Portu Zaharra |
| 7 | Deustua | 80 | - |
| 8 | Santoña | 73 | - |
| 9 | Hondarribia B | 66 | - |
| 10 | Orio B | 52 | - |
| 11 | Arkote | 27 | - |
| 12 | Getxo | 26 | - |

### KAE 2 Liga

| Postua | Elkartea | Puntuak | Irabazitako Banderak |
| 1 | Busturialdea | 178 | 7: Gozón, Don.Lohitzune, Areeta, Hibaika, Getaria, Ondarroa, Castro |
| 2 | Getaria | 175 | 6: Pasaia, San Pedro Kofradia, Ría Asón, Erandio, Mundaka, Trintxerpe |
| 3 | Ondarroa | 170 | 4: Iberia, Elantxobe, Avilés, Donostiarra |
| 4 | Colindres | 140 | 1: ARC (Pasaia) |
| 5 | Trintxerpe | 110 | - |
| 6 | Mundaka | 97 | - |
| 7 | San Pedro B | 94 | - |
| 8 | Donostiarra B | 85 | - |
| 9 | Raspas del Embarcadero | 78 | - |
| 10 | Hibaika | 63 | - |
| 11 | Lutxana | 34 | - |
| 12 | Luanco | 23 | - |

## Playoffak
### TKE Ligarako igoera

* Galiziako txapelduna zen Amegrovek uko egin zion play-offari. Bermeon eta Portugaleten jokatu ziren.
| # | Taldea | Guztira | 1 | 2 | Emaitza |
| 1 | Portugalete | 10 | 5 | 5 | Igo |
| 2 | Zierbena | 8 | 4 | 4 | Igo |
| 3 | Camargo | 5 | 2 | 3 | Jeitsi |
| 4 | Cabo da Cruz | 5 | 3 | 2 | |
| 5 | Chapela | 2 | 1 | 1 | |

### KAE 1era igoera

* Pasaian eta Colindresen.
| # | Taldea | Guztira | 1 | 2 | Emaitza |
| 1 | Getaria | 8 | 4 | 4 | Igo |
| 2 | Ondarroa | 6 | 3 | 3 |
| 3 | Arkote | 4 | 2 | 2 | Jeitsi |
| 4 | Getxo | 2 | 1 | 1 | Jeitsi |

## Kanpo estekak

* Datuak: Q5975319
# 2011ko Korrika

2011ko Korrika edo 17. Korrika Euskal Herrian zehar ospatzen den Korrika jaialdiaren hamazazpigarren edizioa izan zen. AEK elkarteak antolatu zuen eta ekitaldi honetan Euskaltzaindia izan zen omendua. Maitatu, ikasi, ari... Euskalakari leloa izan zuen.
* Mans Hulden informatikari finlandiarra eta Olatz Arbelaitz
* Mans Hulden eta Olatz Arbelaitz Donostian.

## Ibilbidea

Trebiñun abiatzea sinbolikoa izan zen. Apirilaren 7an hasi zen eta hilaren 17an bukatu zen Donostian. Azken kilometroa Mihiluze lehiaketako aurkezle ziren Kike Amonarriz tolosarrak eta Ilaski Serrano bermearrak egin zuten eta ondoren beraiek idatzitako mezua irakurri zuten Donostiako bulebarrean.

## Euskalakaria

Edizio honetako "Euskalakari" kontzeptuak arrakasta nabaria izan zuen. Horrela esaten zaio euskara maite duenari, ikasten eta erabiltzen duenari.

## Korrika Kulturala

Aurreko urtean bezala, Korrika hasi baino bi hilabete lehenago aurkeztu ziren Korrikaren inguruan antolaturiko ekintzak, bai eta abestia eta bideoklipa ere.

## Abestia

Gose taldeak egin zuen Pausoz pauso euskalakari abestia.
Mingain zorroztuak ginen zuri, hori, berde eta gorri ginen Barakaldon beterano ginen arriskua ginen, erromeria ginen
Su iraultzaile ginen enpresari eta sindikatu ginen lesbiana, hetero, gay ginen gehiegi izan ginen, nahikoa ez ginen Euskalakari izango gara!
Pausoz pauso, gelditu barik pausoz pauso, maitatu, ari... pausoz pauso, euskalakari! (errepika)
Eserita zer itxoiten zenuen? beldurtuta, nekatuta ote zinen trena pasa da ta zu begira hemen ukabila ginen eta hitza ginen Euskalakari izango gara!
Pausoz pauso, gelditu barik...

## Erreferentziak

* ↑ Korrika - Auñamendi Eusko Entziklopedia. (Noiz kontsultatua: 2017-08-31).
* ↑ auzoberri. (2011-01-20). KORRIKA 17 "Euskalakari" -Gose-. (Noiz kontsultatua: 2017-09-02).

## Kanpo estekak

* Datuak: Q61069284
* Multimedia: Korrika 2011 / Q61069284
# 2011ko Miguel Indurain Sari Nagusia

2011ko Miguel Indurain Sari Nagusia :
| Datu orokorrak ||
| Lasterketa | 63. Miguel Indurain Sari Nagusia |
| Txapelketa | 2010–11 UCI Europe Tour |
| Data | 2011.eko apirilak 2 |
| Luzera | 179,3 km |
| Herrialdea | Espainia |
| Irteera-lekua | Lizarra |
| Helduera-lekua | Lizarra |
| Bataz besteko abiadura | 38,043 km/o |
| Emaitzak ||
| Txapelduna | Samuel Sánchez (Euskaltel-Euskadi) |
| Txapeldunordea | Alexandr Kolobnev (Katusha) |
| Hirugarrena | Fabian Wegmann (Leopard-Trek) |
| ◀2010 | 2012▶ |
| Dokumentazioa ||
XIII. Miguel Indurain Sari Nagusia (XLIII. Nafarroako Foru Erkidegoko Saria eta VII. Lizarrako Udala Saria) 2011ko apirilaren 2an Lizarran egindako txirrindularitza lasterketa izan zen, 179,3 kilometroko luzera zuena.
UCIk 1.HC mailan sailkatu zuen. 14 taldek eta 126 txirrindularik hartu zuten parte, hauetako 68k bukatu zutelarik.
Samuel Sánchezek irabazi zuen, Aleksandr Kolobnev menderatuz. Mendiko sailkapena David Beldak, sprint bereziena Peter Stetinak, tarteko helmugena Pablo Lastrasek, taldeena Movistar Teamek eta nafarrena Gorka Verdugok irabazi zuten.

## Erreferentziak

* ↑ Belda (Burgos 2016-Castilla y León) gana la montaña en el GP Indurain (Otras clasificaciones)(Gaztelaniaz)

## Kanpo estekak

* 2011ko Miguel Indurain Sari Nagusia - FirstCycling.com
* Datuak: Q3755447
# 2011ko Laudioko Sari Nagusia

2011ko Laudioko Sari Nagusia :
| Datu orokorrak ||
| Lasterketa | 62. Laudioko Sari Nagusia |
| Txapelketa | 2010–11 UCI Europe Tour |
| Data | 2011 |
| Luzera | 178,8 km |
| Herrialdea | Espainia |
| Irteera-lekua | Laudio |
| Helduera-lekua | Laudio |
| Emaitzak ||
| Txapelduna | Santi Pérez |
| Txapeldunordea | Daniele Ratto (Geox-TMC) |
| Hirugarrena | Marcos García (KTM-Murcia) |
| ◀2010 | |
| Dokumentazioa ||
LXII. Laudioko Sari Nagusia- XVII. Arabako Klasika 2011ko apirilaren 23an egin zuten, 172,3 km ibilbidea zuena. 1.1. maila zuen.
13 taldek eta 109 txirrindularik hartu zuten parte, horietatik 82 amaitu zirenak. Garailea Santi Pérez espainiarra izan zen. Mendiko sailkapena Raúl Alarcónek, tarteko helmugena Garikoitz Bravok, sprint bereziena David Gutiérrezek eta taldeena Barbot-Efapelek irabazi zuten.

## Sailkapen orokorra

2010 << 2011ko Laudioko Sari Nagusia >> 2012 :
| Zbk. | Txirrindularia | Taldea | Denbora |
| 1.a | Santi Pérez | Barbot-Efapel | 4o 15' 50" |
| 2.a | Daniele Ratto | Geox-TMC | + 4" |
| 3.a | Marcos García | KTM-Murcia | d.b. |
| 4.a | Andrey Amador | Team Movistar | d.b. |
| 5.a | Juan Pablo Suárez | EPM-UNE | d.b. |
| 6.a | Andre Cardoso | Tavira-Prio | d.b. |
| 7.a | José Herrada | Caja Rural | d.b. |
| 8.a | Mikel Nieve | Euskaltel-Euskadi | d.b. |
| 9.a | Antonio Piedra | Andalucía Caja Granada | d.b. |
| 10.a | Mauricio Ardila | Geox-TMC | d.b. |

## Kanpo estekak

* Datuak: Q3755458
# 2011ko Lieja-Bastogne-Lieja

2011ko Lieja-Bastogne-Lieja :
| Datu orokorrak ||
| Lasterketa | 97. Lieja-Bastogne-Lieja |
| Txapelketa | 2011 UCI World Tour |
| Data | 2011.eko apirilak 24 |
| Luzera | 255,5 km |
| Herrialdea | Belgika |
| Irteera-lekua | Lieja |
| Helduera-lekua | Ans |
| Taldeak | 25 |
| Parte-hartzaileak | 199 |
| Amaitu dutenak | 116 |
| Bataz besteko abiadura | 41,066 km/o |
| Emaitzak ||
| Txapelduna | Philippe Gilbert (Omega Pharma-Lotto) |
| Txapeldunordea | Fränk Schleck (Leopard-Trek) |
| Hirugarrena | Andy Schleck (Leopard-Trek) |
| Eskalatzailerik onena | Thomas De Gendt (Vacansoleil-DCM) |
| ◀2010 | 2012▶ |
| | Dokumentazioa |
2011ko Lieja-Bastogne-Lieja txirrindularitzako lasterketa klasiko honen 97. edizioa izan zen. 2011ko apirilaren 24an ospatu zuten Lieja eta Ans artean, 255,5 kilometroko ibilbidearekin. Proba UCI World Tourren zati izan zen.

## Sailkapen orokorra

Iturria : ProCyclingStats :

## Kanpo estekak

* Datuak: Q917393
* Multimedia: Liège-Bastogne-Liège 2011 / Q917393
# 2011ko Lorcako lurrikara

2011ko Lorcako lurrikara (gaztelaniaz: Terremoto de Lorca de 2011), Espainiako Murtziako Eskualdeko Lorca udalerrian 2011ko maiatzaren 11an gertaturiko 5,1 magnitudeko lurrikara bat izan zen. Epizentroa lurrazaletik kilometro bateko sakonerara izan zen.
Lurrikara honen aurretik 4,5 graduko beste bat izan zen. Lurrikararen eraginez zortzi pertsona hil ziren Murtziako udalerrian, gehienak kalean zeudela gainera eroritako eraikin zatiengatik. Horrez gain, hiru solairuko eraikin baten erorrerak emakume bat etxe barruan harrapatu eta bertan hil zen.
Lurrikara Murtzia inguruko probintzietan ere nabaritu zen.

## Erreferentziak

* ↑ https://web.archive.org/web/20110517052716/http://www.ign.es/ign/head/sismoTipoMagnitud.do Geografia Institutuaren webgunea
* ↑ https://web.archive.org/web/20110608022652/http://earthquake.usgs.gov/earthquakes/recenteqsww/Quakes/usc0003c5s.php Earthquake Hazards Program USGSren webgunea.

## Kanpo estekak

* Lorcako elizaren kanpandorrea behera erori zen momentua erakusten duen bideoa.
* Datuak: Q584613
* Multimedia: 2011 Lorca earthquake / Q584613
# 1816 Liberia

1816 Liberia asteroide gerrikoan aurkitutako 1816. asteroidearen izena da. 1936ko urtarrilak 29an aurkitu zuen Cyril Jacksonek Johannesburgotik. Bere behin-behineko izendapen zientifikoa 1936 BD zen. Bere izena Afrikako Liberia herrialdeagatik jasotzen du.

## Kanpo estekak

* Datuak: Q144221
* Multimedia: 1816 Liberia / Q144221
# 1817 Katanga

1817 Katanga asteroide gerrikoan aurkitutako 1817. asteroidearen izena da. 1939ko ekainak 20an aurkitu zuen Cyril Jacksonek Johannesburgotik. Bere behin-behineko izendapen zientifikoa 1939 MB zen. Bere izena Kongoko Errepublika Demokratikoko Katanga probintziagatik jasotzen du.

## Kanpo estekak

* Datuak: Q144233
# 1814ko eskutitza

1814ko eskutitza Frantziako Luis XVIII.ak Frantziarentzat egin zuen konstituzio bat da. Izatez, ez da konstituzio arrunta, baizik eta erregeak emandako kontzezio bat. Kasu honetan Emandako Karta izena hartzen dute egindako lege berriek.
Luis XVIII.a Frantziako erregeak, 1814ko ekainaren 4an, Napoleon bota eta tronua berreskuratu zuenean izenpetu zuen dokumentua. Antzinako Erregimena berriro ezarri beharrean, Kartak, Iraultzan izandako aurrerapen asko errespetatzen zituen; Legearen aurrean denon berdintasuna, gizabanakoaren askatasuna eta askatasun ekonomikoa, kode zibila, administrazioa, e.a. Kartak erregearen agintea mugatu egiten zuen. Erregeak ministroak eta nobleen ganberako kideak izendatzen zituen, baina beste ganbera bat ere bazegoen, diputatuen ganbera, eta hauek burgesiak aukeratzen zituen. Azken ganbera honen egitekoa legeak eta aurrekontuak onartzea zen. Antzinako Erregimenaren eta berriaren arteko konpromisoa zen Karta.
Goian idatzitakoa laburbilduz, Frantziako Borboien Berrezarkuntza eta gero, nahiz eta ideologia kontserbadorea izan, legeak ez ziren iraganeko absolutismora bueltatu. Konstituzio honetan, nahiz eta Frantziar Iraultzako eskubide batzuk agertu, subirautza erregean datza, eta berak ditu botere guztiak, Jainkozko Eskubidea deitzen zitzaiona.
1814eko ekainaren 4an egidako dokumentuko artikulorik aipagarrienak beheko hauek dira:
"15. art. Aginte legegilea batere dute erregek, Pareen Ganberak (senatuak) eta Departamentuetako Diputatuen Ganberak (behe ganberak).
19. art. Ganberak ahalmena dute erregeri edozeri buruzko legea proposatzeko eta jakinarazteko zer komeni den zehaztea bertan.
27. art. Frantziako Pareak izendatzea erregeari dagokio.
35. art. Diputatuen Ganberako kideak hautatze lekuetan aukeratuko dira; hauteskundeak noiz eta nola deitu legeek zehaztuko dute.
38. art. Ganberan ez da onartuko berrogei urtetik beherako diputaturik ez eta zergetan mila libera zuzenean ordaintzen ez duenik ere.
40. art. Diputatuak aukeratzek, hautesleek ez dute edukiko bozkatzeko eskubiderik zergetan hirurehun libera zuzenean ordaintzen ez badute eta hogeita hamar urtetik gorakoak ez badira.

## Kanpo estekak

* Datuak: Q601516
* Multimedia: Constitutional Charter of 1814 / Q601516
# 1815 Beethoven

1815 Beethoven asteroide gerrikoan aurkitutako 1815. asteroidearen izena da. 1932ko urtarrilak 27an aurkitu zuen Karl Wilhelm Reinmuthek Heidelbergetik. Bere behin-behineko izendapen zientifikoa 1932 CE1 zen. Bere izena Ludwig van Beethoven musikari ospetsuagatik jasotzen du.

## Kanpo estekak

* Datuak: Q144207